*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*76. számú előterjesztés*

Bátaszék Város Önkormányzat Képviselő-testületének 2023. április 19-én

16.30 órakor megtartandó RENDKÍVÜLI ülésére

Michéli Mihály emléktábla készítésének és elhelyezésének jóváhagyása

|  |
| --- |
| **Előterjesztő:** Dr. Bozsolik Róbert polgármester**Készítette**: Bozsolik Zoltán mb. városüzemeltetési irodavezető  **Törvényességi ellenőrzést végezte:** Dr. Firle-Paksi Anna aljegyző**Pénzügyileg ellenőrizte:** Tóthné Lelkes Erika pénzügyi irodavezető**Tárgyalja:** - |

**Tisztelt Képviselő- testület!**

Krix Lőrinc és Tresz Péter megkereste önkormányzatunkat azzal a kezdeményezéssel, hogy néhai Michéli Mihály Bátaszék egykori bírója részére településünk XX. századi fejlődésének elősegítésében kifejtett, elévülhetetlen érdemei elismeréseként posztumusz Bátaszék város Díszpolgára elismerést adományozza. A kezdeményezés benyújtásakor tájékoztattuk a kezdeményezőket, hogy a hatályos vonatkozó rendeletünk alapján posztomusz díszpolgári cím adományozására már nincs lehetőség.

A kezdeményezők jelezték, hogy ha a posztomusz díszpolgári cím adományozására nincs lehetőség, akkor javasolnák, hogy munkássága előtt adózva, emléktábla kerüljön elhelyezésre. Jelezték, hogy kezdeményezésükkel megkeresik a képviselő-testület több tagját. Ezen megkeresést és kezdeményezést tolmácsolta Molnár Péter képviselő is.

A kezdeményezők javaslatukat alátámasztva eljuttatták Michéli Mihály Bátaszék közéletében végzett tevékenységéről fellelhető dokumentumokból általuk összeállított anyagot, amelyből kitűnik, hogy településünk közéletében igen szerteágazó és a településünk fejlődésében meghatározó tevékenységet végzett (1.sz. melléklet). Javasoljuk a kezdeményezés támogatását és márványtábla elhelyezését Michéli Mihály tiszteletére. A tábla megjelenésének rajzolatára és szövegére is javaslatot tettek a kezdeményezők, melyet szintén elfogadásra javaslunk (2. sz. melléklet). Az emléktábla a Keresztély Gyula Városi Könyvtár falára kerülne felhelyezésre. Ünnepélyes leleplezésére 2023. május 28-án, Pünkösd napján kerülhetne sor.

Bátaszék Város Önkormányzata beszerzései lebonyolításának szabályzatáról szóló Bátaszék Város Önkormányzata Polgármesterének és a Bátaszéki Közös Önkormányzati Hivatal Jegyzőjének1/2017. (III. 01.) számú együttes intézkedés II. fejezet 1. pont b. bekezdése alapján nettó 500 000 forint beszerzési értékét meg nem haladó beszerzések esetén a beszerzés előzetes árajánlat nélkül történhet.

Az emléktába készítésére bekérésre került egy árajánlat (3.sz. melléklet). Bojás János e.v. (7165 Mórágy, Alsónánai u. 41.) bruttó 254.000,-Ft összegű vállalkozási díj ellenében készítené el az emléktáblát.

Javasoljuk Bojás János e.v. (7165 Mórágy, Alsónánai u. 41.) ajánlattevővel 254.000,- Ft összeggel történő szerződéskötést.

***H a t á r o z a t i j a v a s l a t :***

**Michéli Mihály emléktábla készítésének és elhelyezésének jóváhagyására**

Bátaszék Város Önkormányzata Képviselő-testülete

1. emléktáblát kíván elhelyezni Michéli Mihály Bátaszék egykori bírója emlékére, a település fejlődése érdekében kifejtett, elévülhetetlen érdemei előtt tisztelegve,
2. az emléktáblát a Keresztély Gyula Városi Könyvtár épületén kívánja elhelyezni;
3. az emléktábla elkészítésével Bojás János e.v.-t (7165 Mórágy, Alsónánai u. 41.) bízza meg;
4. az emléktábla elkészítéséhez szükséges bruttó 254.000,- Ft összegű vállalkozói díj kifizetését az önkormányzat 2023. évi költségvetésének általános tartaléka terhére biztosítja,
5. felhatalmazza a város polgármesterét a válallkozási szerződés aláírására.

*Határidő:* 2023. április 30.

*Felelős*: Dr. Bozsolik Róbert polgármester

 (szerződés aláírásáért)

*Határozatról értesül*: Bojás János

 Bátaszéki KÖH városüz. iroda

Bátaszéki KÖH pénzügyi iroda

 irattár